als_Latn dik_Latn sag_Latn
Ashti si edhe çdo medikament, antidepresantët mund të shkaktojnë efekte anësore. Problemet specifike ndryshojnë nga një ilaç në tjetrin dhe nga një person në tjetrin.
Në fakt, efektet anësore janë një nga arsyet kryesore që personat me depresion ndalojnë së marrin ilaçet gjatë pa mbaruar mjekimi. Një studim ka gjetur që 65% e 1000 vetëve të shqyrtuar thanë se e ndaluan marrjen e ilaçit të tyre, dhe gjysma e këtyre njerëzve përmendën efekte anësore si arsye për këtë.
Mirëpo është e rëndësishme të mbahet parasysh që antidepresantët mund të ndihmojnë që ju të shëroheni. Shoqata Psikiatrike Amerikane rekomandon që njerëzit të vazhdojnë ta marrin ilaçin e tyre të paktën për katër ose pesë muaj pasi ata shërohen nga episodi i parë depresiv në mënyrë që të reduktohet rreziku i përsëritjes. Dhe për personat që kanë episode të shumta të mëparshme rekomandimi zakonisht është për më gjatë (ose disa herë duhet të vazhdojë në kohë të pacaktuar).
Asnjëherë antidepresantët si Zoloft, Lexapro, Viibryd, Cymbalta, Pristiq, Fetzima dhe medikamentet e rinj si Wellbutrin, Remeron dhe Brintellix përgjithësisht kanë efekte anësore të pakta dhe më të lehta se sa ilaçet e vjetra. Efektet anësore luhaten në varësi të ilaçit por mund të përfshijnë:
- Pagjumësi;
- Gjumë;
- Ankth të shtuar;
- Të përziera e të vjella;
- Diarre;
- Probleme seksuale, si ejakulim të vonuar tek burrat dhe mungesë të orgazmë-s tek gratë;
- Dhimbje koke;
- Marrje mendsh;
- Shtim apo pakësim të peshës.
Efekte të tjera anësore më serioze janë të rralla por të mundshme. Antidepresantët janë lidhur me një rritje të mendimeve dhe sjelljeve vetëvrasëse tek fëmijët dhe adoleshentët. Bisedoni me mjekun se çfarë simptomash duhen pritur gjatë shërimit nga depresioni.
als_Latn als_Latn als_Latn als_Latn fur_Latn als_Latn als_Latn als_Latn bam_Latn als_Latn als_Latn als_Latn als_Latn als_Latn